
转讜住驻讜转





	(诇注讬诇) 讗诇 转拽专讬 诪诪谞讜 讗诇讗 诪诪谞讜 驻讬专讜砖 讗诇 转拽专讬 诪诪谞讜 专驻讬 讗诇讗 诪诪谞讜 讚讙砖 讜讗讬谞讜 讻谉 砖讻诇 诪诪谞讜 砖讘转讜专讛 讚讙讜砖讬谉 讜讗讬谞讜 诪讞诇讬祝 讻诇诇 讝讛 讘讝讛 讜讻谉 诪爪讬谞讜 讘住讬驻专讬 讜诇讗 谞住 诇讬讞讛 讗讬谉 讻转讬讘 讻讗谉 讗诇讗 讜诇讗 谞住 诇讬讞讛: 讛转讗讜讜 转讗讜讛. 驻专砖''讬 讛转讗讜讜 讬讜转专 诪砖诪注 砖诇讗 驻住拽 诇讛诐 讛砖诇讬讜 专砖''讬 讜讛专''专 讬讜住祝 拽专讗. 驻讬专砖 砖驻住拽 诇讛诐 讛砖诇讬讜 专讗砖讜谉 讜讛讗住驻住讜祝 讗砖专 讘拽专讘讜 讛转讗讜讜 转讗讜讛 诇驻讬 砖诇讗 讛讬讛 诇讛诐 砖诇讬讜 讜讬专讚 诇讛诐 砖诇讬讜 砖谞讬: 讜讗诪专 专讬砖 诇拽讬砖 诪讗讬 讚讻转讬讘 讝讗转 转讛讬讛 转讜专转 讛诪爪讜专注 转讜专转 诪讜爪讬讗 砖诐 专注. 讗诪专 讙专住讬谞谉 讜诇讗 讙专住讬' 讜讗诪专 讚讛讗 专讬砖 诇拽讬砖 诇讗 讗诪专 讻诇诇 诇注讬诇: 诇讬砖谞讗 转诇讬转讗讬. 驻专砖''讬 诇砖讜谉 砖诇讬砖讬 砖诇 专讻讬诇 诪讙诇讛 住讜讚 讜讗谞讬 诪爪讗转讬 讻转讜讘 诇讬砖谞讗 转诇讬转讗讬 砖讛拽讬驻讛 讛拽讘''讛 讗讞转 砖诇 注爪诐 讜讗讞转 砖诇 讘砖专 讜讛讜讗 砖诇讬砖讬 讘转讜讻诐: 讻诇 诪讬诇转讗 讚诪讬转讗诪专讗 讘讗驻讬 转诇转讗 诇讬转 讘讛 诪砖讜诐 诇讬砖谞讗 讘讬砖讗. 驻讬专讜砖 讻讙讜谉 讻讛''讙 讚谞讜专讗 讘讬 驻诇讜谞讬 讚讗讬讻讗 诇诪讬砖诪注 讚诇讗 讗诪专讛 诪砖讜诐 诇讬砖谞讗 讘讬砖讗 讗讘诇 讗诐 讛讜讗 讗诪专 讚讘专 拽谞讟讜专 注诇 讞讘讬专讜 讗驻讬诇讜 讛讬讛 讗讜诪专讛 讘驻谞讬讜 讗讬转 讘讬讛 诪砖讜诐 诇讬砖谞讗 讘讬砖讗: 讗讘谞讟 诪讻驻专 注诇 讛专讛讜专 讛诇讘. 讗讛讬讻讗 讚讗讬转讗 讜讗讘谞讟 讛讜讗 讻诪讜 讞讙讜专 砖诇 砖砖 讗专讜讻讛 诪讗讚 讜讗讬转讗 谞诪讬 讘诪讚专砖 砖讛讬讛 讛讻讛谉 诪拽讬驻讜 住讘讬讘讬讜 讘' 驻注诪讬诐 讻谞讙讚 诇讘 砖诇 讗讚诐:





专讘讬谞讜 讙专砖讜诐

讘诪讚讘专 驻讗专谉 讻讚讗讬转讬讛 讘砖注转 讘讬讗转 诪专讙诇讬诐:



[诪讛 讬转谉 诇讱 讜讻讜' 讻诇讜诪专 诪讛 讬讻讜诇转 诇讱 诇讛谞讗转讱 讜诇讗 注砖讬转讬 诪驻谞讬 诪讛 讗转 专诪讬讛]:



讗讞转 砖诇 注爪诐 讜讗讞转 砖诇 讘砖专. 砖讬谞讬讬诐 讜砖驻转讬诐:



讗诐 讬砖讜讱 讛谞讞砖 讘诇讗 诇讞砖. 讛讬讬谞讜 砖谞讜砖讱 讛谞讞砖 讘诪拽讜诐 砖讗讬谉 砖诐 讞讘专 砖讬诇讞砖讜. 讜讗讬转 讚诪驻专砖讬 讗诐 讬砖讜讱 讛谞讞砖 讘诇讗 诇讞砖 讻诇讜诪专 讗讬 讗驻砖专 诇讜 诇讬砖讜讱 讗诇讗 讗"讻 诇讞砖讜 诇讜 诪谉 讛砖诪讬诐 砖爪讜讜 诇讜:



讗讬谉 讬转专讜谉 诇讘注诇 讛诇砖讜谉. 讚诪讛 讛谞讗讛 诇讘注诇 讛诇砖讜谉 讛专注 砖讗讜诪专 诇砖讜谉 讛专注 讛专讬 诪爪讗 诇讜 讞讘专:



讜讬讚讜 讗讘谉 讘讬. 讛讬讗 讗讘谉 砖讛谞讬讞讜 注诇 驻讬 讛讘讜专 讻砖讛砖诇讬讻讜 诇讚谞讬讗诇 诇转讜讻讜:



谞讚讜谞讜. 讘讬讞讚:



讜住诇祝 [讘讛]. 诪讬 砖住讬诇祝 诇砖讜谞讜 讘讛:



砖讘专 专讜讞. 讬砖驻讬诇 讚注转讜:



诪讙讚讬诇 注讜谞讜转 讻谞讙讚 讙' 注讘讬专讜转. 讚讘讛谞讬 诇讗 讻转讬讘 讗诇讗 讙讚讜诇讛 讜讛讻讗 [讻转讬讘] 讙讚讜诇讜转:



讜讗讬诪讗 转专转讬. [讻谞讙讚 讘' 注讘讬专讜转] 讚讙讚讜诇讜转 诇讗 诪砖诪注 讗诇讗 转专讬 [讛讬 诪谞讬讬讛讜 诪驻拽转 讘讻讜诇讛讜 讻转讬讘 讙讚讜诇讛]:



诇砖讜谉 转诇讬转讗讬. 砖讛讗讜诪专 砖诪注讜 诪讗讞讚 讜讗诪专讜 诇讗讞讚 讚讛讜讜 讙' 讘谞讬 讗讚诐:



[砖转讜 讘砖诪讬诐 驻讬讛诐. 讚注讚 住讜祝 讛注讜诇诐 讬讻讜诇 诇讛专讜讙 讘诇砖讜谉 讛专注]:



讘住诪讜讱 诇讬讛. 诇诪拽讜诐 砖诪讙讬注 讗讙专讬驻讜:



[讚讘注讬 讞讬讬 讘诇讬砖谞讬讛 砖注讜住拽 讘转讜专讛:



讚讗诪专 讗讬讻讗 谞讜专讗 讘讬 驻诇谞讬讗. 讻砖砖讜讗诇讬谉 讘"讗 讗讬讻谉 谞拽讞 讗砖 讜讛讜讗 讗讜诪专 讬砖 讘讘讬转讜 砖诇 驻诇讜谞讬 砖诪转拽谞讬谉 砖诐 讻诇 讛讬讜诐 诪讗讻诇:



诪注讜诇诐 诇讗 讗诪专转讬 讚讘专 砖讞讝专转讬 诇讗讞讜专讬. 讻诇讜诪专 讻砖讛讬讬转讬 讗讜诪专 讚讘专 注诇 砖讜诐 讗讚诐 诇讗 爪专讻转讬 诇讞讝讜专 诇讗讞讜专讬 讜诇专讗讜转 砖诇讗 讬讛讗 砖诐 讘注诇 讛讚讘专 砖讗驻讬' 讗诐 讬讛讬讛 砖诐 诇讗 讛讬讛 讞讜砖砖 砖讗讬谞讜 诪砖拽专 讜讗讬谉 讗讜诪专讜 讘诇砖讜谉 讛专注:





诪讛专砖"讗 - 讞讬讚讜砖讬 讗讙讚讜转

讘' 讘砖诇讬讜 注讬讬谉 驻专砖"讬 讜转讜住驻讜转 讜注讬讬谉 诪讛 砖讻转讘谞讜 讘讝讛 驻"拽 讚讞讜诇讬谉 讙讘讬 诇讗 讛讜转专 讘砖专 转讗讜讛 讘诪讚讘专:


砖诐 诪"讚 诪讛 讬转谉 诇讱 讜诪讛 讜讙讜' 讗诪专 讛拽讘"讛 诇诇砖讜谉 讻讜'. 讻讜讜谞转 讛诪讝诪讜专 诇驻讬 讚专砖 砖讬专 讛诪注诇讜转 讗诇 讛' 讘爪专转讛 诇讬 讜讙讜' 讛诇"诇 讘爪专讛 讗讘诇 讻转讘 讘爪专转讛 专诪讝 注诇 讛砖讻讬谞讛 砖注诪谞讜 讘讙诇讜转 讻诪"砖 注诪讜 讗谞讻讬 讘爪专讛 讜讗诪专 讛' 讛爪讬诇讛 谞驻砖讬 诪砖驻转 砖拽专 诪诇砖讜谉 专诪讬讛 砖讛诐 诪专讞讬拽讬谉 讛砖讻讬谞讛 诪诪谞讬 砖注诪讬 讘爪专讛 讻讚诇拽诪谉 讙讘讬 诇讛"专 讗转讜 诇讗 讗讜讻诇 讗讬谉 讗谞讬 讜讛讜讗 讬讻讜诇讬谉 诇讚讜专 讘注讜诇诐 讜讘砖驻转 砖拽专 讻转讬讘 讚讜讘专 砖拽专讬诐 诇讗 讬讻讜谉 诇谞讙讚 注讬谞讬 讜讗诪专 诇讘注诇讬 诇讛"专 讜砖驻转讬 砖拽专 诪讛 讬转谉 诇讱 讜诪讛 讬讜住讬祝 诇讱 讜讙讜' 诇砖讜谉 讻驻讜诇 讝讛 讚专讬砖 诪讛 讬转谉 诇讱 注诇 讘' 讛诪讞讬爪讜转 砖讛诐 砖讬谞讬讬诐 讜砖驻转讬诐 讜诪讛 讬讜住讬祝 诇讱 注诇 砖诇讗 诇讛讬讜转 讝拽讜祝 讞讬爪讬 讙讘讜专 砖谞讜谞讬诐 诇讛专讜住 诪讞讬爪讜转 讛砖讬谞讬讬诐 注诐 讙讞诇讬 专转诪讬诐 诇讛专讜住 诪讞讬爪讜转 讛砖驻转讬讬诐 讜诇驻讬 砖讛诇砖讜谉 讛专注 讛讜讗 讘诪拽讜诐 砖专讘讬诐 诪爪讜讬诐 讗诪专 讜讗诐 讗专讞讬拽 谞讚讜讚 砖讗诇讬谉 讜讗讚讜专 讘讻驻专讬诐 砖讗讬谉 专讘讬诐 诪爪讜讬诐 诇砖诪讜专 注爪诪谉 诪讘注诇讬 诇讛"专 讗讜讬讛 诇讬 讻讬 讙专转讬 砖诐 诪驻谞讬 住讻谞转 诪砖讱 砖讛诐 讗讜诪讛 讛专砖注讛 讻诪"砖 讘谉 讙讜专讬讜谉 讙诐 讻讬 讗讜讬讛 诇讬 讻讬 砖讻谞转讬 砖诐 诪驻谞讬 住讻谞转 讗讛诇讬 拽讚专 讗讘诇 讘讞专转讬 诇讬 讬讜转专 讟讜讘 专讘转 砖讻谞讛 诇讛 谞驻砖讬 讘诪拽讜诐 专讘转 注诐 砖诐 讗谞讬 讞驻抓 砖讬讛讬讛 砖讻谞讛 砖诐 谞驻砖讬 讙诐 砖讬讛讬讛 讘诪拽讜诐 专讘讬诐 砖讜谞讗讬 砖诇讜诐 讜讘注诇讬 诇讛"专. 讜诪住讬讬诐 讗谞讬 砖诇讜诐 讜讙讜' 讻讬 讝讗转 讛转讜注诇转 诇讬 讘诪拽讜诐 专讘讬诐 讻砖讗谞讬 砖诇讜诐 讜讻讬 讗讚讘专 讘讚"转 砖谞拽专讗转 砖诇讜诐 讗讝 讛诪讛 诇诪诇讞诪讛 讘诪诇讞诪转讛 砖诇 转讜专讛 诪砖讗"讻 讘讻驻专 砖讗讬谉 专讘讬诐 诪爪讜讬讬谉 讞专讘 诪诇讞诪讛 讗诇 讛讘讚讬诐 讜讙讜' 讜拽"诇:


砖诐 讻诇 讛诪住驻专 诇讛"专 讻讜' 讗砖专 讗诪专讜 诇诇砖讜谞谞讜 谞讙讘讬专 讻讜'. 谞住诪讱 讝讛 讛诪讗诪专 诇讚诇注讬诇 诇诇砖讜谞谞讜 谞讙讘讬专 诇讛专讜住 砖谞讬 讞讜诪讜转 讛诇诇讜 讻讬 讛谞讛 砖驻转讬谞讜 砖讛讬讗 讗讞转 诪讘' 讛讞讜诪讜转 讛讬讗 讗转谞讜 讜诪住讻讬诐 讘讚讘讜专 讛诇砖讜谉 讛专注 讜讘拽诇 驻讜转讞 砖驻转讬讜 诇讜诪专 讻讬 讗讚讜谉 诇谞讜 诇诪讞讜转 讘讚讘专 讜拽"诇:


砖诐 讻诇 讛诪住驻专 诇砖讜谉 讛专注 讻讜' 诪转专讙诪讬谞谉 诇讞诇讜讟讬诐 讻讜'. 诇拽诪谉 讗诪专讬谞谉 讚注诇 讝' 讚讘专讬诐 谞讙注讬诐 讘讗讬诐 讻讜' 讜诪讬讬转讬 诇讛 诪拽专讗讬 讜讗驻砖专 讚讛讜爪讬讗 诪住驻专 诇讛"专 诪谉 讛讻诇诇 讚讝' 讚讘专讬诐 诪讘讬讗讬诐 谞讙注讬诐 讜讬砖 讘讛谉 砖讗驻砖专 砖讬讻讜驻专 讙诐 讘诪爪讜专注 诪讜住讙专 诪砖讗"讻 讘诇讛"专 讚诇讗 讬讻讜驻专 专拽 讘诪爪讜专注 诪讜讞诇讟 讜讘注讬 讘讟讛专转讜 转讙诇讞转 讜爪驻专讬诐 讜讚讜"拽:


砖诐 讝讗转 转讛讬讛 转讜专转 讛诪讜爪讬讗 砖诐 专注 讻讜'. 诪讚讻转讬讘 讛诪爪讜专注 讜诇讗 讻转讬讘 讛爪专讜注 讚专砖 讛讻讬 讜拽"诇:


砖诐 诪"讚 讗诐 讬砖讜讱 讜讙讜' 讜讻讬 诪讛 讬转专讜谉 诇讘注诇 讛诇砖讜谉. 注讬讬谉 驻讬专砖"讬 驻"拽 讚转注谞讬转:


砖诐 诪讙讚讬诇 注讜谞讜转讬讜 讻讜' 砖谞讗诪专 砖转讜 讘砖诪讬诐 驻讬讛诐 讜讙讜'. 讚讛讬讬谞讜 讘诪讬 砖砖讜讻谉 讘砖诪讬诐 讻诪"砖 诇注讬诇 砖讗讜诪专讬诐 诪讬 讗讚讜谉 诇谞讜 讜讻讛"讙 讬砖 诇驻专砖 住讬驻讗 讚拽专讗 讜诇砖讜谞诐 转讛诇讱 讘讗专抓 讘讗讜转诐 砖砖讜讻谞讬诐 讘讗专抓 讻讘专 讚讛讬讬谞讜 砖诪讜爪讬讗讬谉 讚讘讛 讜诇讛"专 讗砖讜讻谞讬 注驻专 讜拽"诇:


砖诐 讻诇 讛诪住驻专 诇讛"专 专讗讜讬 诇住讜拽诇讜 讘讗讘谉 讻讜'. 讻讬 注谞讬谉 住讬驻讜专 诇讛"专 讛讬讗 讻讝专讬拽转 讗讘谉 诇讛讝讬拽 讘专讞讜拽 讻讚诇拽诪谉 讗讬 诪讛 讬讚 讗讬谞讛 诪诪讬转讛 讗诇讗 讘住诪讜讱 讗祝 诇砖讜谉 讻讜' 转"诇 讞抓 砖讞讜讟 讜讙讜' 讜拽"诇:


砖诐 讗讬谉 讗谞讬 讜讛讜讗 讬讻讜诇讬谉 讻讜' 讗诇讗 讗转讜 诇讗 讗讜讻诇 讻讜'. 诪驻讜专砖 驻"拽 讚住讜讟讛 注"砖:


砖诐 讗诪专 讛拽讘"讛 诇砖专 砖诇 讙讬讛谞诐 讻讜' 讗讬谉 讞抓 讗诇讗 诇砖讜谉 讻讜'. 讗讬谉 诇驻专砖 讚讞爪讬 讚拽专讗 讛讬讬谞讜 诇砖讜谉 讚讻讬讜谉 讚讙讘讜专 讛讜讗 讛拽讘"讛 砖谞讜谞讬诐 讗讛讬讻讗 拽讗讬 讜注讜讚 讞爪讬 讙讘讜专 讚讘拽 讛讜讗 讜谞专讗讛 诇驻专砖 诇驻讬 讛讚专砖 讚讞爪讬 讙讘讜专 讛讬讬谞讜 讞讬爪讬讜 砖诇 讛拽讘"讛 砖诪砖诇讞 谞讙注讬诐 讘讘注诇讬 诇讛"专 讻讚诇注讬诇 讛诐 砖谞讜谞讬诐 诪诇砖讜谉 砖谞讬讛 讚讛讬讬谞讜 诪爪讜专注 诪讜讞诇讟 讘砖讘讜注 砖谞讬讛 讗诇讗 讚拽讗诪专 讗诪讗讬 谞拽讟 诇讛 讘诇砖讜谉 讞抓 讜拽讗诪专 诪砖讜诐 讚讗讬谉 讞抓 讗诇讗 诇砖讜谉 讻讜' 讜讘诪讚讛 讝讜 讘讗 讛拽讘"讛 注诇讬讜 诪诇诪注诇讛 讘讞讬爪讬讜 砖讛诐 讛谞讙注讬诐 讜拽"诇:


砖诐 诪讛 转拽谞转讜 讻讜' 讗诐 转"讞 讛讜讗 讬注住讜拽 讘转讜专讛 讻讜'. 讻讚讗诪专讬谞谉 诪讜转 讜讞讬讬诐 讘讬讚 诇砖讜谉 讚讘注讬 讞讬讬 讘诇讬砖谞讬讛 讚讘注讬 诪讬转讛 讘诇讬砖谞讬讛 讜讗诪专 讗诐 注"讛 讬砖驻讬诇 讚注转讜 讻讜' 讚讜讚讗讬 讗诇讜 讘' 注讘讬专讜转 讙讘讛 专讜讞 讜诇讛"专 砖讜转驻讬谉 讛诐 砖讻诇诇谉 讛讻转讜讘 诪诇砖谞讬 讘住转专 专注讛讜 讗讜转讜 讗爪诪讬转 讙讘讛 注讬谞讬诐 讜讙讜' 讻讬 讛讙讗讜讛 砖讘讜 诪讘讬讗讜 砖诪讚讘专 诇讛"专 注诇 讞讘讬专讜 讜注讜讚 讬讘讗 讘讝讛 讘住"讚 诇拽诪谉 讜诪"讚 住讬驻专 讗讬谉 诇讜 转拽谞讛 讻讜' 砖谞讗诪专 讬讻专转 讛' 讻诇 砖驻转讬 讜讙讜' 讜讗讬谉 住讘专讗 砖转讛讬讛 注住拽 讛转讜专讛 讜砖驻诇讜转 讛讚注转 砖讬讻驻专 注诇 讛讻专转 讗讘诇 讛转讜专讛 诪讙谞讗 讜诪爪诇讗 诪谉 讛讞讟讗 讻讚讗诪专讬谞谉 讘住讜讟讛 讜讛讬讬谞讜 砖诪砖诪专转讜 砖诇讗 讬讘讗 诇讬讚讬 诇讛"专 砖讛讜讗 讘讻专转 讜讛专诪讝 讘讛 讘转专 讛讗讬 注谞讬讬谞讗 讚讬讻专转 讛' 讜讙讜' 讗砖专 讗诪专讜 诇诇砖讜谞谞讜 讜讙讜' 诪砖讜讚 注谞讬讬诐 讜讙讜' 讻转讬讘 讗诪专讜转 讛' 讗诪专讜转 讟讛讜专讜转 讜讙讜' 讗转讛 讛' 转砖诪专诐 讜讙讜' 讚讛"拽 讚注"讬 讗诪专讜转 讛' 讜讙讜' 讗转讛 讛' 转砖诪专诐 讗讜转诐 讛注讜住拽讬诐 讘转讜专讛 诪谉 讛讚讜专 讛讝讛 砖诇 讘注诇讬 诇讛"专 砖诇讗 讬讘讜讗讜 诇讬讚讬 讻讱 讜拽"诇:


砖诐 讻诇 讛诪住驻专 诇讛"专 诪讙讚讬诇 注讜谞讜转 讻谞讙讚 讻讜'. 讜谞专讗讛 砖诇讗 讗诪专 砖讛讬讗 讙讚讜诇讛 讻谞讙讚 讙' 注讘讬专讜转 讻讜' 讚讛讗 诇讗 讞讬讬讘 讛讻转讜讘 诪讬转讛 讘注讜谉 诇讛"专 讻诪讜 讘讙' 注讘讬专讜转 讛诇诇讜 讗讘诇 讗诪专 砖诇讛"专 诪讙讚讬诇 讻谞讙讚 讻讜' 讚讛讬讬谞讜 砖讛讬讗 诪讘讬讗讛 诇讻诪讛 注讘讬专讜转 讙讚讜诇讜转 讜拽"诇:


砖诐 诇砖讜谉 转诇讬转讗讬 讻讜'. 注讬讬谉 驻讬专砖"讬 讜转讜住驻讜转 讜讛讜讗 讚讞讜拽 讜谞专讗讛 诇驻专砖 砖讛讜讗 诇诪讚 诪注谞讬讬谞讜 讚拽讗诪专 诇讛"专 诪讙讚讬诇 谞讙讚 讙' 注讘讬专讜转 讻讜' 讜讛讬讬谞讜 诇讬砖谞讗 转诇讬转讗讬 砖讛讜讗 砖拽讜诇 讻谞讙讚 讙' 注讘讬专讜转 讜拽"诇:


砖诐 讜讻讬 讬砖 讬讚 诇诇砖讜谉 讗诇讗 诪讛 讬讚 诪诪讬转讛 讻讜'. 讛砖转讗 诇讗 讬讚注 诇驻专砖 诪讜转 讜讞讬讬诐 注诇 注爪诪讜 讻讚诪住讬拽 讚讘注讬 讞讬讬 讘诇讬砖谞讬讛 讻讜' 讜讘讬讚 诇砖讜谉 讻诪讜 讘讻讞 讛诇砖讜谉 讗诇讗 讬讚 诪诪砖 拽讗诪专 诇讛诪讬转 讗讞专讬诐 讜注"讻 拽讗诪专 讜讻讬 讬砖 讬讚 讻讜' 讗祝 诇砖讜谉 诪诪讬转讛 讚讛讬讬谞讜 砖诪诪讬转 讗讞专讬诐 讘诇砖讜谞讜 讻讚诇注讬诇 讜诪讬讛讜 拽"拽 诇诪讗讬 讚住"讚 讛砖转讗 讚诪讜转 讜讞讬讬诐 讘讬讚 诇砖讜谉 诇讙讘讬 讗讞专讬诐 拽讗诪专 讛讬讗讱 诪驻专砖 诇讛 诇讙讘讬 讞讬讬诐 讜讬"诇 讚讛"谞 讛"驻 诇注谞讬谉 讞讬讬诐 诪讛 讬讚 诪讞讬讬讛 讗讞专讬诐 讻诪讜 讛讗讜诪谞讬诐 讜讛专讜驻讗讬诐 讗祝 诇砖讜谉 诪讞讬讬讛 讗讞专讬诐 砖诇讜诪讚谉 转讜专讛 讜诪讜讻讬讞谉 诇讟讜讘 诇讛谉 讜拽"诇:


砖诐 讜讻讬 诪讗讞专 讚讻转讬讘 砖转讜 讘砖诪讬诐 讜讙讜' 讞抓 砖讞讜讟 诇砖讜谞诐 讜讙讜' 诇"诇. 诇讗 讗拽专讗 拽讗讬 讛讗 讚驻专讬讱 讚讝讛 讚讜讚 讗诪专讜 讜讝讛 讬专诪讬讛讜 讗诪专讜 注诇 讚讜专讜 讗诇讗 讚讛"拽 讞抓 砖讞讜讟 诇砖讜谞诐 讜讙讜' 讛讚专砖讗 诪讬谞讬讛 诇诪讛 诇谉 讜讻谉 转驻专砖 讙讘讬 讜讻讬 诪讗讞专 讚讞抓 砖讞讜讟 讜讙讜' 诪讜转 讜讞讬讬诐 讜讙讜' 诇"诇 讻讜' 讜拽"诇:


砖诐 谞讜专讗 讘讬 驻诇谞讬讗 讻讜'. 驻讬专砖"讬 讚诪砖诪注 注砖讬专 讛讜讗 讜讻诇 砖注讛 诪爪讜讬 讻讜' 注"砖 讜讛讬讬谞讜 诇讬砖谞讗 讘讬砖讗 讚注砖讬专 讛讜讗 讜讗讬谞讜 诪讛谞讛 诇讗讞专讬诐 讜讻谉 讛讜讗 讘驻讬' 讘注"讬 讜诇讗 诪砖诪注 讻谉 讗诇讗 讛讬讬谞讜 诇讬砖谞讗 讘讬砖讗 讚谞讜专讗 讘讬 驻诇谞讬讗 诇讘砖诇 讘讻诇 砖注讛 讚专注讘转谉 讛讜讗 讜诇讻讱 讗诐 砖讜讗诇讬谉 诇讗讚诐 讛讬讻谉 讗诪爪讗 谞讜专讗 讗讜诪专 谞讜专讗 讘讬 驻诇谞讬讗 诇讗 讛讜讛 专拽 讙讬诇讜讬 诪诇转讗 讗诇讗 讛讬讻讗 讚诪驻讬拽 诇讬讛 讻讜' 讚讛讛讜讚注讛 讘讝讛 讛诇砖讜谉 讗讬谞讜 讗诇讗 诇讬砖谞讗 讘讬砖讗 讚专注讘转谉 讛讜讗 讜拽"诇:


砖诐 讻诇 诪诇转讗 讚诪转讗诪专讬讛 讘讗驻讬 诪专讛 讻讜' 讗"诇 讗谞讗 讻专"讬 住"诇 讻讜'. 诇讻讗讜专讛 诪讗讬 专讗讬讛 诪专讘讬 讬讜住讬 讚讗讬诪讗 讛"拽 诇讗 讗诪专转讬 讚讘专 讚讛讬讬谞讜 诇讬砖谞讗 讘讬砖讗 砖讛讬讬转讬 爪专讬讱 诇讞讝专 诇讗讞讜专讬 讘驻谞讬 讛讘注诇讬诐 讜讻谉 谞专讗讛 诪驻讬专砖"讬 驻专拽 讻诇 讻转讘讬 讜讬"诇 讚讛"谞 讛"拽 讻诇 诪诇转讗 讙诐 砖讛讜讗 谞专讗讛 诪讬谞讬讛 拽爪转 诇讬砖谞讗 讘讬砖讗 讗讬诇讜 讛讗讜诪专讛 诇讗 讛讬讛 讞砖 诇讗讜诪专讛 讙诐 讘驻谞讬讜 讗讬谉 讝讛 诇讬砖谞讗 讘讬砖讗 诇讗讜诪专讛 砖诇讗 讘驻谞讬讜 讜讛诪砖诇 讻讙讜谉 谞讜专讗 讘讬 驻诇谞讬讗 讗诐 讙诐 讘驻谞讬讜 讛讬讛 讗讜诪专讛 砖诇讗 讘驻谞讬讜 谞诪讬 诇讬转 诇谉 讘讛 诪砖讜诐 诇讬砖谞讗 讘讬砖讗 讜讚讜"拽:





专砖"砖

讙诪专讗 砖谞讬诐 讘砖诇讬讜 讘砖诇讬讜 专讗砖讜谉 讜讘砖诇讬讜 砖谞讬 讻讜'. 讻爪"诇:



砖诐 讗专"讞 讗诪专 诪专 注讜拽讘讗 讻诇 讛诪住驻专 诇讛"专 讗讜诪专 讛拽讘"讛 诇砖专 讻讜'. 谞专讗讛 讚爪"诇 讜讗专"讞 讻讜' 讘讜':



砖诐 诪讛 转拽谞转谉 砖诇 诪住驻专讬 诇讛"专 讻讜' 讜讗讬谉 注抓 讞讬讬诐 讗诇讗 转讜专讛 讻讜'. 讻爪"诇:



砖诐 诇砖讜谉 转诇讬转讗讬 拽讟讬诇 转诇讬转讗讬 讻讜'. 注讬' 专砖"讬 讜转讜住' 讜讞"讗 砖谞讚讞拽讜. 讜诇"谞 诇驻专砖 注驻"讬 讛讬专讜砖诇诪讬 讚驻"拽 讚驻讗讛 (讜讻"讛 讘诪"专 专"驻 讗诪讜专 讜专"驻 讞讜拽转 讜驻' 砖讜驻讟讬诐) 讜讝"诇 讜诇诪讛 讛讜讗 拽讜专讗 讗讜转讜 砖诇讬砖讬 砖讛讜讗 讛讜专讙 砖诇砖讛 讻讜' 注"砖. 讜讝讛讜 砖讗诪专 讻讗谉 诇砖讜谉 转诇讬转讗讬 专"诇 诪讚讜注 谞拽专讗 讻谉. 讜诪砖谞讬 拽讟讬诇 转诇讬转讗讬 讻讜':



砖诐 诇诪住驻专讜 讜诇诪拽讘诇讜 讜诇讗讜诪专讬诐 注诇讬讜. 讻"讛 讘注"讬 讜讻谉 讘专诪讘"诐 驻"讝 诪讛诇讻讜转 讚注讜转 讛"讙. 讜谞专讗讛 讚讙讬' 专砖"讬 讛讬讛 诇讗讜诪专讜 转讞转 诇诪住驻专讜 砖诇驻谞讬谞讜 讜讻诇砖讜谉 讛专诪讘"诐 砖诐. 讜讘讝讛 诇讗 谞爪讟专讱 诇讛讙讛' 讘讚讘专讬讜:



砖诐 (讘住讛"注) 讗谞讗 讻专"讬 住讘讬专讗 诇讬. 讻爪"诇:



转讚"讛 讜讗诪专 专"诇. 讗诪专 讙专住讬' 讜诇"讙 讜讗诪专 讻讜'. 讜诇"谞 诇讬讬砖讘 讛讙讬专住讗 讜讗诪专 讚专"诇 讚讻谉 讗专"诇 讙"讻 讚爪专注转 讘讗讛 注诇 诇讛"专. 讜讙讬' 讛专讬"祝 讜讛专讗"砖 讘驻"讘 讚砖讘转 讜讛讬讬谞讜 讚讗专"诇 讻讜':





讛讙讛讜转 讬注讘"抓

讙诪' 讘砖讘转谞讜 注诇 住讬专 讛讘砖专. 谞"讘 砖诪讜转 讟讝:


砖诐 诇注转讬讚 诇讘讗 诪转拽讘爪讜转 讻诇 讛砖讬讜转 讜讻讜'. 谞"讘 砖讗讬谞谉 讬专讗讜转 诪诪谞讜 注讜讚 讚讻转讬讘 诇讗 讬专注讜 讜诇讗 讬砖讞讬转讜 讜讛讻诇 讬砖 诇讛诐 转拽谞讛 讞讜抓 诪诪谞讜. 讜谞讞砖 注驻专 诇讞诪讜 诇驻讬讻讱 诪爪讚讬拽讜转 注诇讬讜 讗转 讛讚讬谉 讗讝:


转讜住' 讚"讛 讗诇 转拽专讬 诪诪谞讜 讜讻讜' 讜讗讬谞讜 诪讞诇讬祝 讻诇诇 讝讛 诪讝讛. 谞"讘 讗诇讗 讛讘讗讜专 诪转讞诇祝 讘诪诇转 诪诪谞讜. 驻注诪讬诐 诪讜专讛 注诇 诇"讬 诪"讘 讜驻注诪讬诐 注诇 讬讞讬讚 讛谞住转专 讜讙诐 注诇 讚专讱 讝讛 砖讬讬讱 讛诇砖讜谉 讗诇 转拽专讬 讗注"驻 砖讗讬谉 讛讻讜讜谞讛 讘讜 诇砖谞讜转 拽专讬讗转 讛诪诇讛 讘诪讗讜诪讛 专拽 讘注谞讬谉 讛驻转专讜谉 讘诇讘讚 讻讗讬诇讜 讗讜诪专 讟诇讗 转讘讬谉 讻讱 讗诇讗 讻讱 讜讻"讛 讛专讗讬' 砖讛讘讬讗讜:





讘谉 讬讛讜讬讚注

诪址讗讬 讚旨执讻职转执讬讘: "诪址讛 讬旨执转旨值谉 诇职讱指 讜旨诪址讛 讬旨讜止住执讬祝 诇指讱职 诇指砖讈讜止谉 专职诪执讬旨指讛"? (转讛诇讬诐 拽讻, 讙). 谞专讗讛 诇讬 讘住"讚 讻讬 讛诇砖讜谉 谞诪砖诇 诇讙驻谉 砖讛讜讗 讗讬诇谉 专讱 讜注讜砖讛 驻讬专讜转 砖讛诐 诪讗讻诇 讜诪砖拽讛 讻讬 讛注谞讘讬诐 讛诐 诪讗讻诇 讜讙诐 讬讜爪讗 诪讛诐 讬讬谉 砖讛讜讗 诪砖拽讛 讻谉 讛诇砖讜谉 讞讬讜转 讛讗讚诐 砖诇 讗讻讬诇讛 讜砖转讬讛 转诇讜讬讬诐 讘讜 讜讙诐 谞诪砖诇 诇讙驻谉 诪讛 讙驻谉 讗讬谞讜 诪拽讘诇 谞讟讬注讛 讗讞专转 讻谉 讛诇砖讜谉 谞讘专讗 诇讚讘专 讗诪转 讜讟讜讘 讜讗讬谉 专讗讜讬 诇拽讘诇 谞讟讬注讛 砖讛讜讗 讚讘讜专 专注 讜讻讝讘.
注诇 讻谉 讛诪讟诪讗 诇砖讜谞讜 诇住驻专 讘讜 专注 讛谞讛 讛讜讗 诪讛驻讱 讗讜转讬讜转 讙旨侄驻侄谉 讛专讗讜讬讛 诇诇砖讜谉 诇讗讜转讬讜转 谞侄讙侄祝 讜讬讚讜注 诪讛 砖讗诪专 专讘讜转讬谞讜 讝"诇 (讬专讜砖诇诪讬 住讜讟讛 讞, 讙) 讘驻住讜拽 讜旨讘职专指拽执讬诐 专指讘 讜址讬职讛只诪值旨诐 (转讛诇讬诐 讬讞, 讟讜) 讗讬谉 诪讛讜诪讛 讗诇讗 诇砖讜谉 诪讙驻讛 讚讻转讬讘 讜职讛指诪指诐 诪职讛讜旨诪指讛 讙职讚止诇指讛 (讚讘专讬诐 讝, 讻讙) 谞诪爪讗 讛诪讙驻讛 谞拽专讗转 诪讛讜诪讛 讜诇讝讛 讗诪专 注诇 讘注诇 诇砖讜谉 讛专注 '诪址讛 讬旨执转旨值谉 诇职讱指 讜旨诪址讛 讬旨讜止住执讬祝 诇指讱职 诇指砖讈讜止谉 专职诪执讬旨指讛'  (转讛诇讬诐 拽讻, 讙)  诪址讛 讜旨诪址讛 讛诐 爪讬专讜祝 诪职讛讜旨诪指讛 讝讜 诪讙驻讛 讻讬 讛诇砖讜谉 砖讛讬讛 谞拽专讗 讘砖诐 讙旨侄驻侄谉 讬转讛驻讱 诇讗讜转讬讜转 谞侄讙侄祝 砖讛讜讗 诪职讛讜旨诪指讛.



讗指诪址专 讛址拽旨指讚讜止砖讈 讘旨指专讜旨讱职 讛讜旨讗 诇址诇旨指砖讈讜止谉: 讻旨指诇 讗值讘指专指讬讜 砖讈侄诇 讗指讚指诐 讝职拽讜旨驻执讬谉, 讜职讗址转旨指讛 诪讜旨讟指诇 (转讛诇讬诐 拽讻, 讙). 讬砖 诇讛拽砖讜转 讙诐 讛讬讚讬诐 讗讬谞诐 讝拽讜驻讬谉 讗诇讗 诪讜讟诇讬谉 讻诇砖讜谉 讜讻谉 谞诪讬 讛讜讗 讗讘专 讛转砖诪讬砖? 讜讬砖 诇讜诪专 讛讬讚讬诐 讘注转 砖注讜砖讬谉 诪诇讗讻讛 讛诐 诪转拽砖讬诐 讜谞讝拽驻讬诐 讜讻谉 讗讘专 讛转砖诪讬砖 诪讛 砖讗讬谉 讻谉 讛诇砖讜谉 注讜砖讛 诪诇讗讻转讜 讘诇转讬 拽砖讜讬 讜讘诇转讬 讝拽讬驻讛.



讜职诇止讗 注讜止讚 讗侄诇旨指讗 砖讈侄讛执拽旨址驻职转旨执讬 诇职讱指 砖讈职转旨值讬 讞讜止诪讜止转; 讗址讞址转 砖讈侄诇 注侄爪侄诐 讜职讗址讞址转 砖讈侄诇 讘旨指砖讉指专. 讛讗 讚讛讜爪专讱 诇驻专砖 讗讞转 砖诇 注爪诐 讜讗讞转 砖诇 讘砖专, 讻讬 讙诐 诪讞诪转 讝讗转 砖讛诐 讗讞转 砖诇 注爪诐 讜讗讞转 砖诇 讘砖专 讬砖 诇讗讚诐 诇诇诪讜讚 转讜讻讞转 诪讜住专 讻讬 诪讛 砖讛讬讜 讻讱 讗址讞址转 砖讈侄诇 注侄爪侄诐 砖讬讝讻讬专 讜讬讘讬谉 讛诪住驻专 诇砖讜谉 讛专注 砖注诇 讬讚讬 讻讱 讛讜讗 诇讜拽讞 驻专注谞讜转 拽砖讛 砖诇 注讜谞讜转 讞讘讬专讜 讘讙讬讛谞诐 讜注爪诐 拽砖讛 讛讜讗 专讜诪讝 诇驻专注谞讜转 讜诪讛 砖讛讬转讛 讗址讞址转 砖讈侄诇 讘旨指砖讉指专 砖讬讝讻讜专 讜讬讘讬谉 讛诪住驻专 诇砖讜谉 讛专注 砖讛讜讗 谞讜转谉 注诇 讬讚讬 讻讱 讻诇 砖讻专 诪爪讜转 砖诇讜 讻讬 讛讘砖专 讛讜讗 讻讬谞讜讬 诇讟讜讘 注讜诇诐 讛讘讗 讚讻转讬讘 讬指讘讜止讗 讻指诇 讘指旨砖指讉专 诇职讛执砖职讈转址旨讞植讜鈥嵵棺� 诇职驻指谞址讬 讗指诪址专 讛殖' (讬砖注讬讛 住讜, 讻讙).



讻旨指诇 讛址诪旨职住址驻旨值专 诇指砖讈讜止谉 讛指专指注, 讻旨职讗执诇旨讜旨 讻旨讜止驻值专 讘旨指注执讬拽旨指专 (转讛诇讬诐 拽讻, 讙). 谞专讗讛 诇讬 讘住"讚 谞拽讬讟 诇砖讜谉 '注执讬拽旨指专' 专诪讝 诇驻讬 讚专讻讜 注谞讬谉 讗讞讚 讚讬讚讜注 砖讜专砖 讛砖讬谞讬诐 砖讛诐 讬"讜 讘诇讞讬 讛注诇讬讜谉 讜讬"讜 讘诇讞讬 讛转讞转讜谉 讛讜讗 专诪讜讝 讘讗讜转 讗诇"祝 砖爪讬讜专讜 讬讜"讚 诪讻讗谉 讜讬讜"讚 诪讻讗谉 讜讗讜转 讜讗"讜 讘讗诪爪注 讜讗诐 转讞诇拽 讗讜转 讜讗"讜 砖讘谞转讬诐 诇讞爪讗讬谉 讻讝讛 [讛爪讬讜专 讞住专] 讗讝 转讛讬讛 爪讜专转 讗' 砖谞讬 驻注诪讬诐 讬"讜 砖讛诐 讬"讜 砖讬谞讬诐 砖诇 诇讞讬 讛注诇讬讜谉 讜讙诐 讬"讜 砖讬谞讬诐 砖诇 诇讞讬 讛转讞转讜谉 讜讝讛 讛专诪讝 砖诇 砖讜专砖 讛砖讬谞讬诐 讛专诪讜讝 讘爪讬讜专 讗讜转 讗' 砖讛讜讗 讬"讜 诇诪注诇讛 讬"讜 诇诪讟讛 专诪讜讝 诪诪砖 讘转讜讱 讗讜转讬讜转 注执讬拽旨指专 讘诪讬诇讜讗诐 讻讝讛 注讬"谉 讬讜"讚 拽讜"祝 专讬"砖 砖讘转讜讱 注讬"谉 讬讜"讚 讬砖 讬"讜 讛注诇讬讜谉 砖诇 讗讜转 讗' 讜讘转讜讱 拽讜"祝 专讬"砖 讬砖 讬"讜 讛转讞转讜谉 砖诇 讗讜转 讗' 讜诇讻谉 讛讗讚诐 砖注砖讛 诇讜 讛拽讚讜砖 讘专讜讱 讛讜讗 诇诇砖讜谉 砖诇讜 讘砖讬谞讬诐 砖讛诐 讟"讝 讜讟"讝 讛专诪讜讝讬诐 讘爪讬讜专 讗讜转 讗' 讻谞讝讻专 讗诐 住讬驻专 专注 讘诇砖讜谞讜 谞诪爪讗 讻驻专 讘讝讜 讛讞讜诪讛 砖诇 讛砖讬谞讬诐 砖讛讬讗 专诪讜讝讛 讘转讜讱 讗讜转讬讜转 注讬拽专.



讻旨指诇 讛址诪旨职住址驻旨值专 诇指砖讈讜止谉 讛指专指注, 谞职讙指注执讬诐 讘旨指讗执讬诐 注指诇指讬讜 (转讛诇讬诐 拽讗, 讛).  谞专讗讛 诇讬 讘住"讚 讛诪住驻专 诇砖讜谉 讛专注 讙讜专诐 砖讬讛讬讜 谞讜砖专讬诐 讻讜讞讜转 讛讗讛讘讛 诪谉 诇讘讘讜转 砖诇 讘谞讬 讛讗讚诐 砖诇讗 讬讛讬讜 讗讜讛讘讬诐 讝讛 讗转 讝讛 讜谞诪爪讗 讛驻讱 讗讜转讬讜转 诇指砖讈讜止谉 诇讗讜转讬讜转 谞讜止砖讈值诇 砖讛讜讗 诇砖讜谉 谞砖讬专讛 讻诪讜 讬执砖址旨讈诇 讝值讬转侄讱指 (讚讘专讬诐 讻讞, 诪) 讜讻谉 谞诪讬 转讜讗专 讬拽专 砖讬砖 诇诇砖讜谉 讻讚讻转讬讘 讘诪砖诇讬 讜旨讻职诇执讬 讬职拽指专 砖执讉驻职转值讬 讚指注址转 (诪砖诇讬 讻, 讟讜) 诪讛驻讱 讗讜转讬讜转 讬职拽指专 诇讗讜转讬讜转 拽侄专执讬 讻讬 讛诪住驻专 诇砖讜谉 讛专注 谞讟诪讗 讘拽专讬.
讜讘讝讛 驻讬专砖 注讟专转 专讗砖讬 讛专讘 诪讜专 讗讘讬 讝诇讛"讛 专诪讝 讛讻转讜讘 讜址转执旨砖指旨讉讗 讘职专执讬转执讬 注植诇值讬 驻执讬讱指 (转讛诇讬诐 谞, 讟讝) 讻讬 谞砖讗转 拽讚讜砖转 讛讘专讬转 讜住诇拽转 诪注诇讬讱 讘注讘讜专 驻讬讱 砖讚讘专转 诇砖讜谉 讛专注.
讜注诇 讻谉 诪讗讞专 砖诪讛驻讱 讗讜转讬讜转 诇指砖讈讜止谉 诇讗讜转讬讜转 谞讜止砖讈值诇 讜诪讛驻讱 讗讜转讬讜转 讬职拽指专 诇讗讜转讬讜转 拽侄专执讬 讗讝 诪讚讛 讻谞讙讚 诪讚讛 讬转讛驻讻讜 诇讜 讗讜转讬讜转 注止谞侄讙 讛诪讙讬注 诇讜 诪谉 讛诇砖讜谉 诇讗讜转讬讜转 谞侄讙址注 砖讗诐 讛讬讛 诇砖讜谞讜 讟讛讜专 讛讬讛 诪拽讘诇 诪诪谞讜 讛砖驻注讛 诪谉 讗志诇 讛讜讬志讛 注诐 讛谞拽讜讚讜转 砖讛诐 诪住驻专 注止谞侄讙 [123] 讙诐 注止谞侄讙 讛讜讗 谞讟专拽讜谉 '注讚谉 谞讛专 讙谉' 讘住讜讚 讛讻转讜讘 讜职谞指讛指专旨 讬止爪值讗 诪值注值讚侄谉 诇职讛址砖职讈拽讜止转 讗侄转 讛址讙指旨谉 (讘专讗砖讬转 讘, 讬) 讜讛讘谉.



讻旨指诇 讛址诪旨职住址驻旨值专 诇指砖讈讜止谉 讛指专指注, 专指讗讜旨讬 诇职住指拽职诇讜止 讘旨指讗侄讘侄谉 (转讛诇讬诐 拽讗, 讛). 讬砖 诇讛拽砖讜转 诇诪讛 住拽讬诇讛 讜诇讗 砖专讬驻讛? 讙诐 诇诪讛 驻讬专砖 讘讗讘谉, 讛讜讛 诇讬讛 诇诪讬诪专 诇住拽诇讜 讘住转诐?
讜谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讚讘注诇 诇砖讜谉 讛专注 讙讜专诐 诇住诇拽 讛讗专转 讛转驻讗专转 诪谉 讛诪诇讻讜转 讜诇讝讛 讗诪专 砖址讈转旨讜旨 讘址砖指旨讈诪址讬执诐 驻执旨讬讛侄诐 讜旨诇职砖讈讜止谞指诐 转执旨讛植诇址讱职 讘指旨讗指专侄抓 (转讛诇讬诐 注讙, 讟) 砖诪讬诐 转驻讗专转 讗专抓 诪诇讻讜转 注讚 讻讗谉 讚讘专讬讜 注讬讬谉 砖诐. 讜讘讝讛 诪讜讘谉 讛讟注诐 砖专讗讜讬 诇住拽诇讜 讻讬 讘讞讟讗讜 注砖讛 住讬诇讜拽 讛讗专讛 诇讻谉 讬住拽诇 讻讬 住执讬诇讜旨拽 讘讛驻讜讱 讗转讜讜谉 讬执住旨指拽值诇.
讜讗诪专 讘旨指讗侄讘侄谉 专诪讝 讻讬 住讬诇讜拽 讝讛 注砖讗讜 诪谉 讛诪诇讻讜转 砖谞拽专讗转 讘砖诐 讗侄讘侄谉 [53] 砖讛讜讗 诪诇讜讬 讛讜讬志讛 讚讛讛讬"谉 [讬讜"讚 讛"讛 讜"讜 讛"讛=52] 注诐 讛讻讜诇诇 讙诐 专诪讝 砖讛讬讛 诇讜 诇讛讬讜转 讚讜诪诐 讻讗讘谉 讜诇讗 讚诪诐.



讗指诪址专 诇讜止 讛址拽旨指讚讜止砖讈 讘旨指专讜旨讱职 讛讜旨讗 诇职砖讉址专 砖讈侄诇 讙旨值讬讛执谞旨止诐: 讗植谞执讬 注指诇指讬讜 诪执诇旨职诪址注职诇指讛 讜职讗址转旨指讛 注指诇指讬讜 诪执诇旨职诪址讟旨指讛 谞职讚讜旨谞侄谞旨讜旨 (转讛诇讬诐 拽讻, 讚). 谞专讗讛 诇讬 讘住"讚 讛讻讜谞讛 砖讗转谉 砖讻专 诪爪讜转讬讜 诇讞讘讬专讜 讜讝讛讜 '讗植谞执讬 注指诇指讬讜 诪执诇旨职诪址注职诇指讛' 讘讚讘专讬诐 讛谞驻砖讬讬诐 '讜职讗址转旨指讛 注指诇指讬讜 诪执诇旨职诪址讟旨指讛' 诇讛注谞讬砖 讘讙讛讬谞诐 讘注讘讜专 注讜谞讜转 砖注砖讛 讞讘讬专讜.
讗讬 谞诪讬 拽讜讚诐 讗讜转讬讜转 诇砖讜谉 讬砖 诪住驻专 专住"讛 砖讛讜讗 诪住驻专 '讬指旨诐 讛址拽址旨讚职诪讜止谞执讬' [265] (讝讻专讬讛 讬讚, 讞) 砖讛讜讗 诪谉 讞诪砖讛 讙讘讜专讜转 讛专讗砖讜谞讜转 讻诪讜 砖讗讬转讗  讘住驻专 诪讗讜专讬 讗讜专 讝"诇 讜注诇 讬讚讬 讙讘讜专讛 讛谞讝讻专 讗砖诪专谞讜 '讜职讗址转旨指讛 注指诇指讬讜 诪执诇旨职诪址讟旨指讛' 讚讗讞专 讗讜转讬讜转 诇砖讜谉 讬砖 诪住驻专 转拽"讝 讻诪谞讬谉 '诪址拽旨值诇 砖讈职讗讜止诇' [507] 讜讛讬讬谞讜 讙讬讛谞诐 谞拽专讗 砖讗讜诇 讜驻专注谞讜转 砖讘讜 谞拽专讗 诪址拽旨值诇 讞止讘职诇执讬诐 (讗讜诇讬 注状驻 讝讻专讬讛 讬讗, 讝).



讜职讗执诐 注址诐志讛指讗指专侄抓 讛讜旨讗, 讬址砖讈职驻旨执讬诇 讚旨址注职转旨讜止, 砖讈侄谞旨侄讗直诪址专: "讜职住侄诇侄祝 讘旨指讛旨 砖讈侄讘侄专 讘旨职专讜旨讞址" (诪砖诇讬 讟讜, 讚). 谞专讗讛 诇讬 讘住"讚 讻诇 讛注谞讜讬诐 谞拽专讗讬诐 讘旨职谞值讬 讗指讚指诐 讻讬 砖诇砖讛 爪讚讬拽讬诐 砖砖讘讞诐 讛拽讚讜砖 讘专讜讱 讛讜讗 讘注谞讜讛 砖讛诐 讗讘专讛诐 讗讘讬谞讜 注"讛 讜诪砖讛 专讘讬谞讜 注"讛 讜讚讜讚 讛诪诇讱 注"讛 讜讻谞讝讻专 讘诪讚专砖 讜讗诇讜 专讗砖讬 转讬讘讜转 砖诇讛诐 '讗指讚指诐' 讜讛诇诪讚讬诐 注谞讜讛 诪讛诐 谞拽专讗讬诐 讘旨职谞值讬 讗指讚指诐 专爪讜谞讜 诇讜诪专 转讜诇讚讜转 砖诇 砖诇砖讛 爪讚讬拽讬诐 砖讛诐 讗讚诐, 讜讗诐 转砖讘专 诪住驻专 专讜旨讞址 [214] 诇讞爪讗讬谉 讬讛讬讛 讻诇 讞爪讬 诪住驻专 讘旨职谞值讬 讗指讚指诐 [107] 砖讛注谞讜讬诐 讛诐 谞拽专讗讬诐 讘谞讬 讗讚诐 讛谉 诪讘讞讜抓 讛谉 诪讘驻谞讬诐 讜讝讛讜 '砖讈侄讘侄专 讘旨职专讜旨讞址'.



讘旨职诪址注植专指讘指讗 讗址诪职专值讬: "诇指砖讈讜止谉 转旨职诇执讬转指讗执讬 拽职讟执讬诇 转旨职诇指转指讗". 谞专讗讛 诇讬 讘住"讚 拽专讬 诇讬讛 转旨职诇执讬转指讗执讬 讻讬 讛诐 讞诪砖讛 诪讜爪讗讜转 讛驻讛 砖讛诐 讞讬讱 讜讙专讜谉 讜诇砖讜谉 讜砖讬谞讬诐 讜砖驻转讬诐 讜讗诐 转讞砖讜讘 诪讘驻谞讬诐 讬讛讬讛 讛诇砖讜谉 砖诇讬砖讬 讜讗诐 转讞砖讜讘 诪讘讞讜抓 讬讛讬讛 讛诇砖讜谉 砖诇讬砖讬 讜诇讻谉 拽讜专讛讜 转旨职诇执讬转指讗执讬 讜讗诪专 '拽职讟执讬诇 转旨职诇指转指讗' 讻讱 讛讬讛 诪注砖讛 讚讛讜讘讗讛 讘诪讚专砖 讻"讬.



讛指讗 拽指诪址砖讈职诪址注 诇指谉: 讚旨职拽址讟旨执讬诇 讻旨职讞值抓 (讬专诪讬讛 讟, 讝) (诪砖诇讬 讬讞, 讻讗). 驻讬专讜砖 讬砖 讛讜专讙讬诐 诇诪专讞讜拽 讻诪讜 拽谞讛 专讜讘讛 讗讱 谞专讗讛 讘讛诐 诪专讗讛 讗砖 讜讙诐 诪砖诪讬注讬诐 拽讜诇 讙讚讜诇 讗讱 讞抓 讗讬谉 谞专讗讛 讘讜 诪专讗讛 讗砖 讜讗讬谞讜 诪砖诪讬注 拽讜诇 讙讚讜诇, 讜讻谉 讛诇砖讜谉 讚讜诪讛 讗诇讬讜 砖讗讜诪专 讚讘专讬诐 砖讗讬谉 谞讬讻专 讜谞专讙砖 讘讛诐 专注讛 讻诇诇 讜讻诪讜 注讜讘讚讬 讚诪讬讬转讬 讘讬专讜砖诇诪讬 讘讗讜转诐 砖谞诇拽讞讜 诇注讘讜讚转 讛诪诇讱 讜讛讬讛 讘讛诐 讗讞讚 砖谞拽专讗 讘谉 讛讙讘谉 讜讻谉 讗讞讚 砖谞拽专讗 讬讜讞谞谉 砖讛诪住驻专 诇砖讜谉 讛专注 诪住驻专 讘讛爪谞注 砖讗讬谞讜 谞专讙砖 讘讜 专注讛 讻诇诇.
讜讝讛 讛讟注诐 砖诪转讬讬讞住 讛专注 诇诇砖讜谉 讜诇讗 诇砖驻转讬诐 讻讬 讗讜诪专讬诐 '诇指砖讈讜止谉 讛指专址注' 讜讛讬讬谞讜 讻讬 讛诇砖讜谉 爪谞讜注 讜讛砖驻转讬诐 讙诇讜讬讬诐.



讚旨职讘指注执讬 讞址讬旨值讬 讘旨职诇执讬砖讈职谞值讬讛旨, 讚旨职讘指注值讬 诪址讬旨值讬转 讘旨职诇执讬砖讈职谞值讬讛旨  (诪砖诇讬 讬讞, 讻讗) 谞专讗讛 诇讬 讛讻讜谞讛 砖讬讜讻诇 讛诇砖讜谉 诇讛驻讱 讛讚讘专 诪专注 诇讟讜讘 讜诪讟讜讘 诇专注 讻诪讜 讛讱 诪注砖讛 讚讞诇讘 诇讘讬讗讛 讜讗诪专 讞诇讘 讻诇讘转讗 讜讞讝专 讜讛驻讱 讛诇砖讜谉 诇讟讜讘 讜诇讻谉 谞拽专讗 诇指砖讈讜止谉 讗讜转讬讜转 '诇讜 砖谉' 讜讛讬讬谞讜 砖谉 专爪讜谞讜 诇讜诪专 砖讬谞讜讬 砖讬讻讜诇 诇砖谞讜转 讛讚讘专讬诐 讻讗砖专 讬讞驻讜抓.</





诪专讗讬转 讛注讬谉

讗诪专 专讘讬 讞诪讗 讘专讘讬 讞谞讬谞讗 诪讛 转拽谞转诐 砖诇 诪住驻专讬 诇讛"专 讗诐 转"讞 讛讜讗 讬注住讜拽 讘转讜专讛 砖谞讗诪专 诪专驻讗 诇砖讜谉 注抓 讞讬讬诐 讜讻讜'. 讗驻砖专 诇专诪讜讝 讘诪讛 砖讞拽专转讬 讗谞讬 注谞讬 讘讚专讜砖讬诐 讚讛讗 讗诪专讬谞谉 讗讬谉 拽讟讬讙讜专 谞注砖讛 住谞讬讙讜专 讜讻诪"砖 砖诇讗 讬讻谞住 讻"讙 讘讘讙讚讬 讝讛讘 讚讗讬谉 拽讟讬讙讜专 谞注砖讛 住谞讬讙讜专 讜讛转讜住驻讜转 讻转讘讜 讘讬讘诪讜转 讚祝 讟"讝 讚讻讛谉 砖讛专讙 讗转 讛谞驻砖 诇讗 讬砖讗 讗转 讻驻讬讜 诇驻讬 砖讛专讙 讘讬讚讬讜 讜讛拽砖讜 讘讝讛 讚讛讗 讗诪专讬谞谉 讚讚讜拽讗 讘驻谞讬诐 诇讗 讬讻谞住 讻"讙 讘讘讙讚讬 讝讛讘 诪砖讜诐 讗讬谉 拽讟讬讙讜专 讗讘诇 讘讞讜抓 诇讬转 诇谉 讘讛 讜谞砖讬讗讜转 讻驻讬诐 讛讜讗 讘讘讬转 讛讻谞住转 讜讗讬讱 讻转讘讜 讛转讜住驻讜转 讚诇讗 讬砖讗 讻驻讬讜 诇驻讬 砖讛专讙 讘讬讚讬讜 讜讗讬谉 拽讟讬讙讜专 讜讗谞讬 讘注谞讬讬 讗诪专转讬 讚诇拽"诪 讚讛转诐 讘讘讙讚讬 讝讛讘 讛讜讗 诪讬谉 砖讞讟讗讜 讘讜 讗讘诇 讘讝讛讘 讝讛 诇讗 谞注砖讛 讞讟讗 讜诇讻谉 讚讜拽讗 讘驻谞讬诐 诇讗 讬讻谞住 讜讘讞讜抓 砖专讬. 讗讘诇 讛讻讗 讬讚讬讜 讛诇诇讜 讛诐 注爪诪讜 讛注讜谉 讜诇讻讱 讘讻诇 诪拽讜诐 讗讬谉 拽讟讬讙讜专 讜驻砖讜讟 讜讗"讻 讛诇砖讜谉 注爪诪讜 砖讞讟讗 讗讬讱 讛讜讗 讘注爪诪讜 讬诇诪讜讚. 讜讬砖讘转讬 讗谞讬 讘注谞讬讜转讬 注"驻 诪"砖 讛专讘 讙讜专 讗专讬讛 讝"诇 注诇 诪"砖 拽讞 诇讱 注讙诇 讜讗诪专讜 专讝"诇 诇讻驻专 注诇 注讜谉 讛注讙诇 讜讛讗 讗讬谉 拽讟讬讙讜专 讜讻讜' 讜转讬专抓 讛专讘 讝"诇 讚诇讻驻专 讛注讜谉 注爪诪讜 诇讗 谞讗诪专 讝讛. 讜诪住转讬讬注讗 诪讬诇转讬讛 讚专讘 诪诪"砖 专讝"诇 讚讘讻诇 讗讘专 砖讞讟讗 讬讘拽砖 诇注砖讜转 诪爪讜讛 讘注讬谞讬诐 讗诐 谞住转讻诇 讘讚讘专 讗讬住讜专 讬住转讻诇 讘转讜专讛. 专讙诇讬诐 诇讚讘专 注讘讬专讛 讬专讜爪讜 诇讚讘专 诪爪讜讛 讜讻讬讜爪讗 讜讗"砖 诇驻讬 讚讘专讬 讛专讘 讝"诇 讚诇讻驻专 讛注讜谉 注爪诪讜 诇讗 谞讗诪专 讜诪诪讬诇讗 诪转专爪转讗 讛讗 讚讬讚谉 讚诇讻驻专 注讜谉 讛诇砖讜谉 注爪诪讜 诇讗 谞讗诪专 讗讬谉 拽讟讬讙讜专. 讗"谞 讘诪"砖 驻"拽 讚拽讬讚讜砖讬谉 讛讗砖讛 诪转拽讚砖转 讘砖讟专 讜诪转讙专砖转 讘砖讟专 讜诇讬讻讗 讘讝讛 讗讬谉 住谞讬讙讜专 讜讻讜' 讚诪讬诇讬 讚讛讗讬 砖讟专讗 诇讞讜讚 讜诪讬诇讬 讚讛讗讬 砖讟专讗 诇讞讜讚. 讜讛"讛 讘转讬拽讜谉 讛诇砖讜谉 讘转讜专' 讚诪讬诇讬 讚诇讛"专 讗诪专讬"诐 讛诪讗专专讬诐 讜诪讬诇讬 讚讗讜专讬讬转讗 谞讞诪讚讬诐 诪讝讛讘 讜讻讜' 讜讘讝讛 驻讬专砖转讬 驻住讜拽 讗砖讬转 讘讬砖注 讬驻讬讞 诇讜 讗诪专讜转 讛' 讗诪专讜转 讟讛讜专讜转 讻讬 讛谞讛 讛专讘 讛讞住讬讚 诪讛专"专 讬注拽讘 诪讜诇讻讜 讝"诇 驻讬专砖 讬讻专转 讜讻讜' 讜诪"诪 讗砖讬转 讘讬砖注 讗转谉 转砖讜注讛 诇讝讛 砖讞讟讗 讘诇讛"专 讜讬砖 诇讜 转拽讜谉 讬驻讬讞 诇讜 讗诪专讜转 讛' 砖讬诇诪讜讚 讘转讜专讛 讻诪"砖 讘砖诪注转讬谉 注讻"讚. 讜讗谞讬 讛讚诇 讗讜诪专 讚讛讻讗 专诪讝 讛讘' 讟注诪讬诐 讚诇讗 砖讬讬讱 讘讻讗谉 讗讬谉 拽讟讬讙讜专 讛讗讞转 讛讜讗 讬驻讬讞 诇讜 讛讜讗 诇转拽谉 讛注讜谉 注爪诪讜 讜讘讝讛 诇讗 谞讗诪专 讗讬谉 拽讟讬讙讜专 讜讗讚专讘讗 讝讛讜 讻诪爪讜转讜 讞讟讗 讘诇砖讜谉 砖讬诇诪讜讚 讘诇砖讜谉 注诇 讚专讱 砖讗诪专讜 专讝"诇 讚讘讻诇 讗讘专 砖讞讟讗 讬注砖讛 讘讜 诪爪讜讛 诇转拽谉 讛讞讟讗. 讜注讜讚 讗诪专讜转 讛' 讗诪专讜转 讟讛讜专讜转 讻诪"砖 讘砖"住 讙讘讬 砖讟专 诪讬诇讬 讚讛讗讬 砖讟专讗 诇讞讜讚 讜诪讬诇讬 讚讛讗讬 砖讟专讗 诇讞讜讚 讜讛"讛 讛讻讗 诪讬诇讬 讚诇讛"专 诪讗讬住讬 讜诪讬诇讬 讚转讜专讛 讗诪专讜转 讛' 讜讗祝 砖讘讗讜 诇讗专抓 讗诪专讜转 讟讛讜专讜转 讜讘讝讛 讗讬谉 拽讟讬讙讜专. 讜讝讛 注爪诪讜 讗驻砖专 讚讛讜讗 专诪讜讝 讘驻住讜拽 讝讛 讚诪讬讬转讬 专' 讞诪讗 讘专讘讬 讞谞讬谞讗 诪专驻讗 诇砖讜谉 讻诇讜诪专 诇转拽谉 讛注讜谉 注爪诪讜 诇讗 砖讬讬讱 讗讬谉 拽讟讬讙讜专 诪专驻讗 诇砖讜谉 讚讬讬拽讗. 讜注讜讚 注抓 讞讬讬诐 讛讬讗 讛转讜专讛 讗诪专讜转 讛' 讜诪讬诇讬 讚讛讗讬 诇讞讜讚 讜诪讬诇讬 讚讛讗讬 诇讞讜讚 讻讚讗诪专谉:


讜讗诐 注"讛 讬砖驻讬诇 讚注转讜 砖谞讗诪专 讜住诇祝 讘讛 砖讘专 讘专讜讞. 讗驻砖专 讚讛讞讜讟讗 讘诇砖讜谉 驻讜讙诐 讘专讜讞 讻诪讜 砖转专讙诐 讗讜谞拽诇讜住 讜诇专讜讞 诪诪诇诇讗. 讜诇讻谉 诪讚讛 讻谞讙讚 诪讚讛 讬讛讬讛 诇讜 砖讘专 讘专讜讞 砖讬讛讬讛 砖驻诇 专讜讞 讜讬转讜拽谉. 讜讗驻砖专 诇专诪讜讝 讻讬 砖驻"诇 讙讬诪讟专讬讗 诇砖讜谉 讻讛 讚讘讛讬讜转讜 砖驻诇 诪转拽谉 诇砖讜谉 讘讻讞 砖讻讬谞讛 讛谞拽专讗转 讻讛 讜讘讝讛 诪转拽谉 讛谞驻砖 讙诐 讻谉. 讜讗驻砖专 讚注诇 讬讚讬 讛砖驻诇讜转 诪转拽谉 讛讻诇 讚诪讬 砖讛讜讗 注谞讬讜 讗讬谉 讛住讟"讗 砖讜诇讟 讘讜 讜注讬"讝 讻诇讛 讙专砖 讬讙专砖 讛住讟"讗 讗砖专 讘讜 讜讛讜讬 讻讗诇讜 讛拽专讬讘 讻诇 讛拽专讘谞讜转 讜讗诐 谞讙讝专 注诇讬讜 讗讬讝讛 讙讝专讜转 注"讬 讛注谞讜讛 诪转讘讟诇讜转 讜诪注讘讬专讬谉 诇讜 注"讻 驻砖注讬讜 讜砖讗专 诪注诇讜转 砖讗诪专讜 专讝"诇 讜讗驻砖专 讻讬 讛注谞讜 诪专讻讘讛 诇砖讻讬谞讛 讻讬 注谞讜 讙讬诪讟专讬讗 拽讻"讜 讗讞讜专讬诐 讚砖诐 讗讚谞讬 讜注"讬 砖讘专 讘专讜讞 谞讗讞讝 讘砖"讘讞 诪讚转 专讜讞 讛专讜诪讝 诇转"转 讜注"讬 砖讛讜讗 砖驻诇 讙讬诪讟专讬讗 拽讚讜砖 谞诪砖讱 砖驻注 诪讞讻诪讛 拽讚砖 讜讘诪拽讜诐 讞诪转 砖讛讬讛 注诇讬讜 注诇 注讜谞讜转讬讜 注转讛 诪诪砖讬讱 砖驻注 诪讞讻诪讛 诇转"转 诪' 讜讘诪拽讜诐 讞诪转 讬讛讬讛 诇讛诪砖讬讱 拽讚讜砖讛 讞诪"转 讞讻诪讛 诪' 转驻讗专转 讜讛' 注诪讜 讜讚讜拽 讛讟讘:


讗诪专 专讘讗 讻讙讜谉 讚讗诪专 讗讬讻讗 谞讜专讗 讘讬 驻诇谞讬讗. 砖诪注转讬 诪砖诐 讛专讘 讛讙讚讜诇 砖讗专谞讜 讻诪讛专"讗 讬爪讞拽讬 讝"诇 砖专诪讝 讘讝讛 驻住讜拽 讞诐 诇讘讬 讘拽专讘讬 讘讛讙讬讙讬 转讘注专 讗砖 讚讘专转讬 讘诇砖讜谞讬 讛讻讜谞讛 讞诐 诇讘讬 讗砖 转讜拽讚 讚讘讗诪讜专 讗讬讻讗 谞讜专讗 讛讜讗 诇讛"专 讜讝"砖 讘讛讙讬讙讬 转讘注专 讗砖 讗讬讻讗 谞讜专讗 讞砖讜讘 讚讘专转讬 讘诇砖讜谞讬 砖讚讘专转讬 诇讛"专 讜讗谞讬 诪爪讟注专 讛专讘讛 讚讻讬讜谉 讚讗讬讻讗 谞讜专讗 讛讜讗 诇讛"专 讜讚讗讬 诪讜讻专讞 讚谞讻砖诇 讛讗讚诐 讘讝讛 讛专讘讛 讜讞诐 诇讘讬 讘拽专讘讬:


诇注讜诇诐 讗诇 讬住驻专 讗讚诐 讘讟讜讘转讜 砖诇 讞讘讬专讜. 讛专诪讘"诐 讝"诇 讻转讘 讘驻谞讬 砖谞讗讬讜 讜讛拽砖讛 讛专讘 诪讙谉 讗讘专讛诐 讗"讞 住讬诪谉 拽谞"讜 讜讛专讘 驻专"讞 讝"诇 讘讛讙讛讜转讬讜 讚讛专讬 讗诪专讜 驻专拽 讙讟 驻砖讜讟 讬讛讜讚讛 讞讬讬讟讗 讻转讘讬讛 讜讗诪专 诇讜 专讘讬谞讜 讛拽讚讜砖 讻诇讱 诪诇砖讜谉 讛专注 讜诪驻专砖 讚讗诇 讬住驻专 讘讟讜讘转讜 讜讝讛 讛驻讱 讛专诪讘"诐 讝"诇 讜谞注诇诐 诪讛专讘谞讬诐 讝"诇 诪"砖 讛专诪讘"诐 讝"诇 注爪诪讜 讘驻讬专讜砖 讛诪砖谞讛 驻"讚 讚讗讘讜转 讚诪注砖讛 讝讛 讛讬讛 讘驻谞讬 砖谞讗讬讜 讜讻诪"砖 讘驻转讞 注讬谞讬诐 砖诐 讘讘转专讗 讚祝 拽住"讚. 讜诇讚注转 讛专讬"祝 讜专砖"讬 讝"诇 讚诪驻专砖讬 砖诇讗 诇讛专讘讜转 讘砖讘讞讜 讬砖 诇讬砖讘 讛住讜讙讬讗 讻诪"砖 讗谞讬 注谞讬 讘专讗砖 讚讜讚 驻专砖转 转讘讗 注"砖:





驻转讞 注讬谞讬诐

讘砖诇讬讜 砖谞讬 讜讛讗住驻住讜祝 讜讻讜'. 讛转讜住' 驻讬专砖讜 诪砖诐 专' 讬讜住祝 拽专讗 砖驻住拽 讛砖诇讬讜 讛专讗砖讜谉 讜讻讜' 讜讝讛 讚注转 专讘讬谞讜 讬砖注讬讛 讛专讗砖讜谉 诪讟专讗谞讬 讘谞讬诪讜拽讬讜 注诇 讛转讜专讛 讻"讬 讜讻"讻 讛讞讝拽讜谞讬 驻专砖转 讘讛注诇讜转讱. 讜讛专诪讘"谉 驻专砖转 讘砖诇讞 讻转讘 讚讛砖诇讬讜 讛专讗砖讜谉 诇讗 讛讬讛 诇砖讜讘注. 讜诪讛专"讬 讗讘讜讛讘 讘驻讬专讜砖讜 讛拽砖讛 注诇 讚讘专讬讜 注"砖. 讜诪"砖 讛专讘 讬讚讬 诪砖讛 驻讬专讜砖 讛诪讚专砖 驻专砖转 讘诪讚讘专 讚讘专讬讜 拽砖讬诐 讻讗砖专 讬专讗讛 讛专讜讗讛. 讜讻谉 讛拽砖讛 注诇讬讜 讘驻讬专讜砖 谞讞诪讚 诇诪专讗讛 砖谞讚驻住 诪讞讚砖 住讘讬讘 诇诪讚专砖 注"砖. 讜讘住驻专 驻注谞讞 专讝讗 讻转讘 诪砖诐 专讘讬谞讜 讘讻讜专 砖讜专 砖讝讛讜 讛砖诇讬讜 讛诪讜讝讻专 驻专砖转 讘砖诇讞 讜讗讬讬讚讬 讚诪讬讬专讬 砖诐 讘诪转谞转 讛诪谉 谞拽讟 谞诪讬 砖诇讬讜 注"砖:


讗诪专 专讘 讞住讚讗 讗诪专 诪专 注讜拽讘讗 讻诇 讛诪住驻专 诇砖讜谉 讛专注 讗诪专 讛拽讘"讛 讗讬谉 讗谞讬 讜讛讜讗 讬讻讜诇讬诐 诇讚讜专 讜讻讜' 讜讗讬讻讗 讚诪转谞讬 诇讛 注诇 讙住讬 讛专讜讞 讜讻讜'. 砖诪注转讬 诪诪注诇转 讛专讘 讛诪讜讘讛拽 住讘讗 拽讚讬砖讗 讻诪讛专"专 讬爪讞拽 驻讜专诪讬讙讬"谞讬 讝"诇 砖驻讬专砖 讚驻诇讬讙讬 讻驻诇讜讙转讗 讚讘住诪讜讱 讗诐 住讬驻专 讗诐 讬砖 诇讜 转拽谞讛 讗讜 诇讗 讜讞讚 讗诪专 讗诐 住讬驻专 讗讬谉 诇讜 转拽谞讛 砖讻讘专 讻专转讜 讚讛注"讛 讘专讜讞 讛拽讚砖 砖谞讗诪专 讬讻专转 讛' 讻诇 砖驻转讬 讞诇拽讜转. 讜讞讚 讗诪专 住讬驻专 讬砖 诇讜 转拽谞讛 讗诐 转"讞 讬注住讜拽 讘转讜专讛 讜讗诐 注"讛 讬砖驻讬诇 注爪诪讜. 讜讛砖转讗 诪讗谉 讚讚专讬砖 讗讜转讜 诇讗 讗讜讻诇 注诇 诇砖讜谉 讛专注 住讘专 讻诪"讚 讚讗诐 住讬驻专 讬砖 诇讜 转拽谞讛 讜讛讻讬 诪驻专砖 拽专讗 诪诇砖谞讬 讜讻讜'. 讗讜转讜 讗爪诪讬转 讻诪"砖 讚讛注"讛 讬讻专转 讛'. 讜讗诐 转讗诪专 讬砖 诇讜 转拽谞讛 讘注住拽 讛转讜专讛 讗讜 讘砖驻诇讜转 诇讝"讗 诪讛 砖讗诪专转讬 讗讜转讜 讗爪诪讬转 讛讬讬谞讜 讗诐 诇讗 讛砖驻讬诇 注爪诪讜 讜讛讜讗 讙讘讛 注讬谞讬诐. 讜专讞讘 诇讘讘 讘转讗讜讜转 讛转注谞讜讙讬诐 诇驻讬 砖讗讬谞讜 专讜爪讛 诇诇诪讜讚 讻讬 讛转讜专讛 讗讬谞讛 砖讜专讛 讘诪讬 砖讛讜诇讱 讗讞专 转注谞讜讙讬 讛讘诇讬 讛注讛"讝. 讜诇讻谉 讝讛 讘注诇 诇砖讜谉 讛专注 讗讜转讜 诇讗 讗讜讻诇 讗讬谉 讗谞讬 讜讛讜讗 讻讬 讗讬谞讜 专讜爪讛 诇诇诪讜讚 讜诇讗 诇讛砖驻讬诇 注爪诪讜. 讜讗"讻 讗讜转讜 诇讗 讗讜讻诇 拽讗讬 注诇 诪住驻专 诇讛"专. 讜讗讬讚讱 讚诪转谞讬 诇讛 注诇 讙住讬 讛专讜讞 住讜讘专 讘住讬驻专 诇砖讜谉 讛专注 讗讬谉 诇讜 转拽谞讛 砖讻讘专 讻专转讜 讚讜讚 讛注"讛 讘专讜讞 讛拽讚砖 讬讻专转 讛' 讻诇 砖驻转讬 讞诇拽讜转 讜讝"砖 诪诇砖谞讬 讜讻讜' 讗讜转讜 讗爪诪讬转 讗讻专讜转 讻诪讜 砖讗诪专 讚讛注"讛. 讜住诇讬拽 注谞讬谞讗 讚诪住驻专 诇讛"专. 讜讗讞专 讝讛 讗讜诪专 讙讘讛 注讬谞讬诐 讜讻讜' 注诇 讙住讬 讛专讜讞 讜注诇讛 拽讗讬 讗讜转讜 诇讗 讗讜讻诇 注"讻 讚讘专讬 讛专讘 讛谞讝讻专 讘转讜住驻讜转 拽爪转 谞驻讱. 讜讘讛讗讬 驻诇讜讙转讗 讗诐 住讬驻专 诇讛"专 讗诐 讬砖 诇讜 转拽谞讛 讘诪讗讬 驻诇讬讙讬 讻转讘转讬 讘注谞讬讜转讬 讘住驻专讬 讛拽讟谉 专讗砖 讚讜讚 驻专砖转 转讝专讬注 讘住"讚 注"砖 讘讗讜专讱:





砖注专讬 转讜专转 讘讘诇

(讟讜 讘 转讜住驻讜转) 讚"讛 讗诇 转拽专讬 讜讻讜' 讗诇 转拽专讬 诪诪谞讜 专驻讛 讗诇讗 诪诪谞讜 讚讙砖 讜讗讬谞讜 讻谉.鈥斪⒆�' 讘砖讜"转 诇专诪讘"谉 住讬' 专诇讘 砖讻转讘, 砖"讬砖 诪讞诇讜拽转 讘讬谉 诪讚讬谞讞讗讬 诇诪注专讘讗讬 讘"诪诪谞讜", 砖讛讗讞讚 谞讜讛讙 诇讛专驻讜转 讻诇 砖讛讜讗 讘讗 诇专讘讬诐, 讜讛讗讞讚 谞讜讛讙 讻诪谞讛讙 诪拽讜诪谞讜 诇讛讚讙讬砖 讛讻诇. 讜讘讝讛 转诇讜讬 诪讛 砖讚专砖讜 讘"讻讬 讞讝拽 讛讜讗 诪诪谞讜" 讗诇 转拽专讬 诪诪谞讜 讗诇讗 诪诪谞讜, 讗注"驻 砖讘讻诇 讛住驻专讬诐 讛讻转讜讘讬诐 讗爪诇谞讜 讗讬谉 讞讬诇讜拽 讘诪诇转 诪诪谞讜 讘讬谉 砖谞讜驻诇 注诇 专讘讬诐 讘讬谉 砖谞讜驻诇 注诇 讬讞讬讚, 讗注"驻 砖讻"诪 讻谞讜讬 谞讜"谉 讜讬"讜 诇专讘讬诐 讘专驻讛 讜诇讬讞讬讚 讘讚讙砖讜转". 讜注谞讬谉 住讜祝 讚讘专讬讜 讛讜讗 讬讚讜注, 讻讬 "讬讙讗诇谞讜" (讜讬拽' 讻讛 诪讞), 砖讛讜讗 诇讬讞讬讚, 讻转讬讘 讘讚讙砖 讛谞讜"谉, 讗讘诇 "讛砖讬讘谞讜" (转讛' 驻 讚) 砖讛讜讗 诇专讘讬诐 讻转讬讘 讛谞讜"谉 专驻讛. 讜讛谞讛 讘诪谞讞转 砖讬 (讘诪' 讬讙 诇讗) 诪讘讜讗专, 砖诇讘谞讬 诪讝专讞 砖讛诐 注爪诪诐 讘谞讬 讘讘诇 "诪诪谞讜" 诇专讘讬诐 专驻讛. 讜诪诪谞讞转 砖讬 砖诐 谞注诇诪讛 讛转砖讜讘讛 讛谞"诇 砖诇 专诪讘"谉.


讜讚注 砖讙诐 讘谞讬拽讜讚讛 砖诇 "诪诪谞讜" 讬砖 讛驻专砖 讘讬谞讬讛诐: 诇诪讚讬谞讞讗讬 - 诇专讘讬诐 诪诪谞讜 (诪讬"诐 讘爪讬专讛) 讜诇讬讞讬讚 诪诪谞讜 (诪讬"诐 讘住讙讜诇), 讜诇诪注专讘讗讬 讘讬谉 诇专讘讬诐 讘讬谉 诇讬讞讬讚- 诪诪侄谞讜 (诪讬"诐 讘住讙讜诇). 讜讙诐 讘讝讛 诪谞讛讙 住驻专讬谞讜 讻诪注专讘讗讬. 注讬' 专讗讘"注 (砖诪' 讗 讟) 讜讘谞讬诪讜拽讬 专"讗 讘讞讜专 讞诇拽 讛讚拽讚讜拽 砖注专 讛诪诇讬诐 注专讱 诪谉.


(砖诐 转讜住驻讜转) 讚"讛 讗讘谞讟 讜讻讜' 讘' 驻注诪讬诐.鈥斪�"诇: 讻' 驻注诪讬诐, 砖讛专讬 诪爪讬谞讜 讘讬专讜砖诇诪讬 讬讜诪讗 住驻"讝, 砖讛讬讛 讗讜专讱 讛讗讘谞讟 诇"讘 讗诪讛. 讜讻"讻 讛专诪讘"诐 讘讛诇' 讻诇讬 讛诪拽讚砖 住驻"讞, 讜专讜讞讘 讛讗讚诐 讛讜讗 讻诪讞爪讬转 讗诪讛, 讜讻诇 砖讬砖 讘专讜讞讘讜 讟驻讞 讬砖 讘讛讬拽驻讜 讙' 讟驻讞讬诐, 谞诪爪讗 砖讘讗讘谞讟 砖诇 诇"讘 讗诪讛 讬讻讜诇 讛讗讚诐 诇讞讜讙专讜 讻注砖专讬诐 驻注诪讬诐. 讜注讬' 住讜讻讛 (讞 讗), 砖诪拽讜诐 讛讗讚诐 讗诪讛 讗讜 砖谞讬 砖诇讬砖讬 讗诪讛, 讗讘诇 讗讬谉 讝讛 讗诇讗 讻砖讛讜讗 讬讜砖讘 诇讘讜砖 讘讘讙讚讬讜 讛诪讜谞讞讬诐 住讘讬讘讬讜.

